ORBEGOZO URIBE (EAJ, 2013-02-14):
Eskerrik asko ganberaburu andrea, lehendakari, sailburuak.
Beno ba Mariano Rajoy Espainako Gobernuko presidenteak Europar Batasunak jarritako baldintzak betetzeko hainbat murrizketa ekonomiko burutzeko asmoa agertu zuen 2012 uztailean.
Helburu nagusia dakigun moduan, Estatuan defizit publikoa murriztea zen. Beste hainbat neurrien artean, Espainiako Gobernuko presidenteak iragarri zuen funtzionarioak eta goi kargudunek ez zutela 2012ko gabonetako parteko soldata jasoko.
Neurri horiek Errege Dekretu Lege baten bitartez onartu zituen eta Estatuko oinarrizko legediaren izaera eman zitzaion, hau da, Autonomia Erkidego guztiek bete beharrekoa salbuespenik gabe.
Euzko Alderdi Jeltzalea, hasieratik agertu zen neurri horien aurka. Besteak beste, Errege Dekretu Legea onartzerakoan aldebikotasun printzipioa urratu zelako Euskal Autonomia Erkidegoaren berezitasuna ez zelako kontuan hartu, berezko eskumen esparrua ez zelako errespetatu eta ezinbestean bete beharreko neurriak ezartzen zizkigutelako, kontuan izan gabe gure erkidegoaren ekonomia eta finantza egoera ez zela berdina.
Aurreko lehendakaria Patxi Lópezek kargua utzi aurretik erabaki zuen gabonetako aparteko ordainsaria ordaintzea Euskal Autonomia Erkidegoko administrazioen 67.000 langileei, baina Espainiako Gobernuak eskumen gatazka aurkeztu zuen erabaki horren aurka.
2012ko abenduaren 11n, Konstituzio Auzitegiak errekurtso hori tramitera onartu egin zuen eta zuhurtziaz indar gabe utzi zuen López lehendakariak hartutako erabakia.
Horregatik abenduaren 28an langile publikoek ahalik eta kalte gutxien pairatzeko beraien eros ahalmenean, Eusko Legebiltzarrak lege proiektua onartu zuen 2013ko ekaineko aparteko ordainsaria urtarrilean ordaindu ahal izateko.
Baina bitartean, hau da, Errege Dekretu Legea indarrean sartu zenetik eta 2012ko abenduaren 11 bitartean egindako kontratuak zegokien paga extrak prorrateatutak finikitatu ziren.
Abenduaren 11tik aurrera finikitatutakoei beraz ez zitzaien prorrateatu gabonetako aparteko ordainsariari zegokiona, hain zuzen ere Konstituzio Auzitegiaren erabakiarengatik.
Baina beste hainbat eta hainbat langile publikok, behin-behineko kontratudunek jaso zuten beren nominetan zati hori eta orain arazoa sortu zaigu. Izan ere, Espainiako Gobernuak eskatzen baitio Jaurlaritza berriari diru kopuru horiek berreskuratzeko Errege Dekretuaren aurkako ordainketak izan zirelakoan.
En relación con todo este problema, el lehendakari Urkullu ha afirmado en más de una ocasión que hará todo lo que esté en manos de este Gobierno para que los trabajadores de la Administración pública vasca no se vean obligados a devolver la parte proporcional de la paga extra que cobraban el año pasado como parte de su salario.
En ese sentido ha añadido también ser consciente de este problema y ha asegurado que se está trabajando desde el primer día para que no se tenga que proceder a exigir la devolución de lo cobrado. Asimismo, en relación con la paga extra de navidad del año 2012, también ha asumido reiteradamente su compromiso para que en el caso de que al analizar el fondo de la cuestión el Constitucional falle finalmente contra la obligatoriedad del cumplimiento de la medida impuesta por el Gobierno de España, el Ejecutivo Vasco abonará la extra de navidad a todos los trabajadores afectados.
Beraz, gai honetan ere bai gure taldeak bat egiten du lehendakariak behin baino gehiagotan adierazitakoarekin. Eta horren harira, Eusko Jaurlaritzari eskatu nahi diogu lehenengo gure autogobernua defendatzen jarraitzeko eta funtzio publikoaren esparruan dagozkigun eskumenak defendatzeko. Horretarako agortu ditzala eskura ditugun lege baliabide guztiak. Bestalde, ikusita segurtasun juridikoaren printzipioa kontuan izan gabe hartutako erabakiek zer nolako nahasmena sortu izan duten eta zer nolako egoeran uzten dituen bai langileak bai administrazioko arduradunak, eskatu nahi diogu Jaurlaritzari gai honen inguruan edozein erabaki hartu aurretik itxaron dezala jakin arte Konstituzio Auzitegiak zer erabakitzen duen behin betikoz gaiaren inguruan.
Izan ere, guk uste dugu Espainiako Gobernua guri dagozkigun eskumenak arautzera sartu dela, eta espero dugu Konstituzio Auzitegiak horrela aitortzea. Ondorioz langileek dirua bueltatzeko eskatu beharrik ez izatea.
Horri lotuta, era berean eskatu nahi diogu Eusko Jaurlaritzari 2013ko aurrekontuak prestatzerakoan kontuan izan dezala 2012an ordaintzeke geratutako diru kopurua, hain zuzen ere, Konstituzio Auzitegiak ala aginduz gero ordainketa egiteko adina diru prest izateko.
Halaber uste dugu langileen ordezkariek ere lehen eskutik informazioa jaso behar dutela egoeraren berri izateko eta erabakiak hartzerako orduan beraien iritzia ere entzutea ezinbestekoa dela.
Por lo tanto demandamos al Gobierno Vasco presidido por el lehendakari Urkullu, que en su actuación tenga presente el principio de seguridad jurídica que debe guiar las actuaciones del Ejecutivo en todo momento, precisamente para no ocasionar mayores perjuicios a los afectados.
Entendemos que la mejor opción antes de adoptar cualquier decisión sobre la exigencia de los trabajadores de la devolución de la paga extra, es esperar a conocer qué dice el Tribunal Constitucional al respecto.
Asimismo, creemos necesario que el Gobierno Vasco cuente en sus presupuestos para el año 2013 una cantidad de dinero disponible para el caso del Tribunal Constitucional decida levantar la suspensión del pago de la extra.
Bukatzeko berriro esan ez dugula bat egiten aparteko ordainsaria ez ordaintzeko neurriarekin. Gure iritziz eskumen urraketa agerikoa da, eta arbuiagarria deritzogu.
Desde aquí instamos al Gobierno Vasco a no cesar en la defensa de autogobierno.
Uste dugu Euskal Autonomia Erkidegoari dagokiola erabakitzea neurri hori hartu edo ez hartu eta Jaurlaritzari gure babes osoa adierazi nahi diogu eskubide hori bermatzeko bide politiko zein juridiko guztiak agortu arte lan egiten jarraitu dezan.
Beraz, autogobernuaren defentsa bai, beti ere segurtasun juridikoaren printzipioa errespetatuz erabakiak hartzerakoan. Eta oinarri horrekin bat egin dugu gaurkoan alderdi sozialistarekin eta erdibideko zuzenketa adostu dugu. Hemendik eskerrak eman adostasunera heltzeko borondateagatik.
Besterik gabe, mila esker.